สวัสดีครับ ผมโดนแมวจรข่วนตรงนิ้วมือ มีแผล1แผล แผลมีเลือดออก แต่เล็กมากครับ พอผมล้างแผลด้วยสบู่เสร็จก็มองไม่เห็นแผลแล้วครับ แมวจรตัวนี้มาที่บ้านเกือบทุกวัน ควรไปฉีดวัคซีนเลยมั้ยครับ หรือควรรอดูอาการแมวซัก2อาทิตย์ก่อน แล้วถ้าไปฉีดวัคซีนแต่ไม่เห็นแผลแล้ว จะฉีดให้มั้้ยครับ
สวัสดีค่ะ หากโดนแมวข่วนจนมีเลือดออกในช่วงแรก แม้ต่อมาแผลจะหายไปแล้ว ก็จะยังมีความเสี่ยงต่อการติดเชื้อพิษสุนัขบ้าได้ ดังนั้น ควรไปฉีดวัคซีนป้องกันพิษสุนัขบ้าค่ะอย่างไรก็ตาม หากสามารถเฝ้าดูอาการของแมวได้ อาจลองสังเกตอาการแมวไปก่อนก็ได้ค่ะ โดยหากแมวไม่ตายภายใน 4-5 วัน (แมวจะตายเร็วกว่าสุนัข) แสดงว่าแมวไม่ได้เป็นโรคพิษสุนัขบ้า และ ก็จะไม่ติดโรคพิษสุนัขบ้ามา และไม่จำเป็นต้องไปฉีดวัคซีนพิษสุนัขบ้าค่ะแต่นอกจากนี้ หากในช่วง 5 ปีที่ผ่านมา ยังไม่เคยฉีดวัคซีนบาดทะยักกระตุ้น ก็ควรไปฉีดกระตุ้นด้วยค่ะ